CELEX: 32012D0640
Language: sl
Date: 2012-10-11 00:00:00
Title: 2012/640/EU: Izvedbeni sklep Komisije z dne 11. oktobra 2012 o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva (notificirano pod dokumentarno številko C(2012) 7086)

17.10.2012   
            
            
               SL
            
            
               Uradni list Evropske unije
            
            
               L 284/13
            
         IZVEDBENI SKLEP KOMISIJE
   z dne 11. oktobra 2012
   o dodelitvi dodatnih dni na morju Španiji v razdelkih ICES VIIIc in IXa z izjemo Cadiškega zaliva
   (notificirano pod dokumentarno številko C(2012) 7086)
   (Besedilo v španskem jeziku je edino verodostojno)
   (2012/640/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 43/2012 z dne 17. januarja 2012 o določitvi ribolovnih možnosti, ki so plovilom EU na voljo v letu 2012 za nekatere staleže rib in skupine staležev rib, za katere ne veljajo mednarodna pogajanja ali sporazumi (1), ter zlasti točke 8 Priloge IIB Uredbe,
   ob upoštevanju naslednjega:
   
               (1)
            
            
               Točka 5.1 v povezavi s tabelo I Priloge IIB k Uredbi (EU) št. 43/2012 določa največje število dni, ko so plovila Unije skupne dolžine 10 m ali več, ki imajo na krovu regulirane vlečne mreže (danske potegalke in podobno orodje z velikostjo mrežnega očesa 32 mm ali več, zabodne mreže z velikostjo mrežnega očesa 60 mm ali več ter pridnene parangale), lahko prisotna v razdelkih ICES VIIIc in IXa z izjemo Cadiškega zaliva od 1. februarja 2012 do 31. januarja 2013.
            
         
               (2)
            
            
               V skladu s točko 8.5 Priloge IIB k Uredbi (EU) št. 43/2012 lahko Komisija z izvedbenim aktom dodeli dodatno število dni na morju, ki ga lahko država članica zastave odobri plovilu, da je prisotno na območju, če ima na krovu katero koli regulirano orodje, in sicer na podlagi dokončnega prenehanja ribolovnih dejavnosti med 1. februarjem 2011 in 31. januarjem 2012.
            
         
               (3)
            
            
               Španija je 28. junija 2012 predložila zahtevek, iz katerega je razvidno, da je osem ribiških plovil dokončno prenehalo opravljati dejavnosti med 1. februarjem 2011 in 31. januarjem 2012. Ob upoštevanju predloženih podatkov in metode izračuna iz točke 8.2 navedene priloge je Španiji treba dodeliti 7 dodatnih dni na morju za plovila iz točke 1 navedene priloge, in sicer za obdobje med 1. februarjem 2012 in 31. januarjem 2013.
            
         
               (4)
            
            
               Ukrepi iz tega sklepa so v skladu z mnenjem Odbora za ribištvo in ribogojstvo –
            
         SPREJELA NASLEDNJI SKLEP:
   Člen 1
   Največje število dni na morju, ki se jih lahko odobri plovilu, ki pluje pod zastavo Španije, za razdelka ICES VIIIc in IXa z izjemo Cadiškega zaliva, če ima na krovu katero koli regulirano orodje in zanj ne velja noben izmed posebnih pogojev iz točke 6.1 Priloge IIB k Uredbi (EU) št. 43/2012, kot je navedeno v tabeli I navedene priloge, se poveča na 157 dni na leto.
   Člen 2
   Ta sklep je naslovljen na Kraljevino Španijo.
   
      V Bruslju, 11. oktobra 2012
      
         
            Za Komisijo
         
         Maria DAMANAKI
         
            Članica Komisije
         
      
   
   
      (1)  UL L 25, 27.1.2012, str. 1.